**ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ-ԸՆԿԵՐՈՒԹՅԱՆ ԸՆՏՐՈՒԹՅՈՒՆ)**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ԾՐԱԳՐԻ ԱՆՎԱՆՈՒՄԸ՝** «Ազգային վիճակագրական համակարգի ամրապնդման համար ազգային ռազմավարական ծրագրի իրականացում» թիվ TFOA4543 դրամաշնորհային ծրագիր

**ԽՈՐՀՐԴԱՏՎԱԿԱՆ ԾԱՌԱՅՈՒԹՅԱՆ ԱՆՎԱՆՈՒՄԸ`** «ՀՀ վիճակագրական կոմիտեի 4 մարզային գրասենյակների վերանորոգման աշխատանքների նկատմամբ տեխնիկական հսկողության իրականացում»

**Հղում No.** (համաձայն Գնումների Պլանի) **NSPS-CS-4-3**

Հայաստանի Հանրապետությունը միջոցներ է ստացել Համաշխարհային բանկից **«Ազգային վիճակագրական համակարգի ամրապնդման համար ազգային ռազմավարական ծրագրի իրականացում» թիվ TFOA4543 դրամաշնորհային ծրագրի** ֆինանսավորման համար և նպատակ ունի օգտագործել այս միջոցների մի մասը խորհրդատվական ծառայությունների համար:

**Խորհրդատվական ծառայությունների հիմնական նպատակն է**՝ վարձել համապատասխան մասնագիտական փորձառություն ունեցող խորհրդատվական կազմակերպություն, որը կիրականացնի ՀՀ ՎԿ-ի չորս մարզային գրասենյակներում շին-վերանորոգման աշխատանքների (այսուհետ՝ շինարարական աշխատանքներ) կատարման որակի նկատմամբ՝ ՀՀ օրենսդրությամբ սահմանված շինարարական նորմերին ու կանոններին համապատասխանության տեխնիկական հսկողություն:Չորս մարզային գրասենյակներն են՝ Աշտարակի (Արագածոտնի մարզ), Եղվարդի (Կոտայքի մարզ), Վայքի (Վայոց ձորի մարզ) և Իջևանի (Տավուշի մարզ) գրասենյակները: Հանձնարարվող յուրաքանչյուր շինարարական օբյեկտի տեխնիկական հսկողության աշխատանքները պետք է սկսվեն տվյալ շինարարական օբյեկտում շինարարական աշխատանքների մեկնարկի օրվանից և ավարտվեն կապալի պայմանագրով նախատեսված ժամկետում` օբյեկտի շահագործման հանձնման ակտի ստորագրումով: Շինարարական աշխատանքները նախատեսված է իրականացնել 20 շաբաթում։

ՀՀ վիճակագրական կոմիտեն հրավիրում է իրավասու խորհրդատվական ընկերություններին (Խորհրդատուներ) Ծառայության մատուցման վերաբերյալ արտահայտելու իրենց հետաքրքրությունը: Հետաքրքրված Խորհրդատուները պետք է տրամադրեն տեղեկություններ` ցույց տալով, որ վերոնշյալ Ծառայությունների մատուցման համար իրենք ունեն պահանջվող որակավորումներ և համապատասխան փորձ:

**Որակավորման չափանիշները**

Տեխնիկական հսկողություն իրականացնող կազմակերպությունը պետք է ունենա`

* հասարակական շենքերի շինարարության տեխնիկական հսկողության իրականացման առնվազն երեք տարվա փորձ և տեխնիկական հսկողության գծով հաջողությամբ իրականացված առնվազն երեք ծրագիր,
* տեխնիկական հսկողություն իրականացնող անձնակազմի յուրաքանչյուր անդամ պետք է ունենա առնվազն 1 տարվա աշխատանքային փորձ,
* շինարարությունների որակի տեխնիկական հսկողության իրականացման համար անհրաժեշտ լիցենզիաները (Բնակելի, հասարակական և արտադրական և կապի):

Հետաքրքրված խորհրդատուների ուշադրությունը հրավիրվում է Համաշխարհային բանկի՝ «ՎԶՄԲ փոխատվությունների և ՄԶԸ վարկերի և դրամաշնորհների շրջանակներում Համաշխարհային բանկի վարկառուների կողմից խորհրդատուների ընտրության և վարձման Ուղեցույցների» (2011թ-ի հունվար, խմբագրված՝ հուլիս 2014 թ-ի («Խորհրդատուի ուղեցույց») 1.9 պարագրաֆին, որտեղ սահմանված է շահերի բախման վերաբերյալ Համաշխարհային բանկի քաղաքականությանը:

Խորհրդատվական ընկերության ընտրությունը կիրականացվի «Ուղեցույցներ. ՎԶՄԲ փոխատվությունների և ՄԶԸ վարկերի և դրամաշնորհների շրջանակներում Համաշխարհային բանկի վարկառուների կողմից խորհրդատուների ընտրության և վարձում» փաստաթղթում (2011թ-ի հունվար, խմբագրված՝ հուլիս 2014թ-ի («Խորհրդատուի ուղեցույց») սահմանված «Խորհրդատուների որակավորում ընտրության» մեթոդի ընթացակարգերի համաձայն:

Խորհրդատուները կարող են միավորվել այլ ընկերությունների հետ համատեղ ձեռնարկությունների տեսքով կամ որպես ենթախորհրդատուներ՝ իրենց որակավորումը բարելավելու համար՝ հստակորեն նշելով միավորման ձևը:

Հետաքրքրված թեկնածուները կարող են լրացուցիչ տեղեկատվություն ստանալ ներքոնշյալ հասցեով հետևյալ աշխատանքային ժամերին` 09:00-ից մինչ 18:00-ը:

Հետաքրքրվածության հայտերը պետք է գրավոր ձևով ներկայացվեն ներքոնշյալ հասցեով՝ (անձամբ, փոստով կամ էլ-հասցեով) մինչև 2020 թ. ապրիլի 22-ը, ժ. 18:00 (տեղական ժամանակով):

Պրն․ Գագիկ Գևորգյան

ՀՀ վիճակագրական կոմիտեի նախագահի տեղակալ,

ՀՀ վիճակագրական պետական խորհրդի անդամ,

«Ազգային վիճակագրական համակարգի ամրապնդման

համար ազգային ռազմավարական ծրագրի իրականացում» ծրագրի տնօրեն

ՀՀ վիճակագրական կոմիտե

ՀՀ, ք. Երևան, 0010, Կառավարական տուն 3

Հեռ.՝ +374 11 526391, +374 41 910888, +374 99 171710

էլ. փոստ՝ nsps@armstat.am, tigevorg1992@gmail.com